ஆலந்தூர் எம்.கே.என் சாலையில் உள்ள அடுக்குமாடி குடியிருப்பின் முதல் தளத்தில் பண்ருட்டியை சேர்ந்த முகமது சுல்தான் என்பவர் வசித்து வந்துள்ளார். ரியல் எஸ்டேட் மற்றும் எலக்ட்ரானிக் பொருட்களை வாங்கி விற்கும் தொழிலில் ஈடுபட்டு வந்துள்ளார். இந்நிலையில் நேற்று மாலை அவரது வீட்டில் இருந்து கரும்புகை வர துவங்கியுள்ளது. இதனை கண்ட அக்கம் பக்கத்தினர் சிலாப் மீது ஏறி நாற்காலி போட்டு தண்ணீர் ஊற்றி தீயை அணைக்க முயற்சித்தனர். ஆனால் தீயை கட்டுப்படுத்தமுடியாததால் தீயணைப்பு துறையினருக்கு தகவல் அளித்தனர். தகவலின் பேரில் ராஜ்பவனில் இருந்து வந்த தீயணைப்பு வீரர்கள் தீயை அணைத்தனர்.